
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 240 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση, προκήρυξη, ανάθεση και κατανομή των 
δαπανών διενέργειας της Έρευνας επί του Ει¬ 
σοδήματος και των Συνθηκών Διαβίωσης των 
Νοικοκυριών της Χώρας (Εύ-δΙίΟ), έγκριση χρη¬ 
σιμοποίησης στατιστικών οργάνων και καθορι¬ 
σμός αμοιβής τους, για το έτος 2007. 1 

Έγκριση, προκήρυξη, ανάθεση και κατανομή των δα¬ 
πανών διενέργειας μελέτης για τις επιπτώσεις 
από τη σύγκριση των στοιχείων εισοδήματος της 
Έρευνας επί του Εισοδήματος και των Συνθηκών 
Διαβίωσης των Νοικοκυριών της Χώρας (ΕΙΙ-δΙίΟ) 
των ετών 2003 και 2004, με στοιχεία άλλων εθνι¬ 
κών πηγών, ως και έγκριση χρησιμοποίησης στα¬ 


τιστικών οργάνων. 2 

Επέκταση εφαρμογής του άρθρου 6 α της απόφα¬ 
σής μας Π.8271/4879/ΠΟΛ.366/18.12.1987 (ΦΕΚ 3 
Β/8.1.1988), όπως ισχύει, και στα επαγγελματικά 
τουριστικά πλοία του ν. 2743/1999, όπως ισχύει 

(πρώην ν. 438/1976). 3 

Τρόπος υπολογισμού και απόδοσης Φ.Π.Α. από τους 
εκμεταλλευτές ΕΔΧ αυτοκινήτων (ΤΑΞΙ) για τα 

έτη 2007 και 2008. 4 

Τροποποίηση της υπ’ αριθμ. οικ. 16056/16.11.2005 από¬ 
φασή μας με θέμα: Σύσταση ενιαίου φορέα δια¬ 
χείρισης στερεών αποβλήτων με την επωνυμία 
«Σύνδεσμος Διαχείρισης Στερεών Αποβλήτων Νο¬ 
μού Λακωνίας. 5 

Κύρωση κτηματολογικών στοιχείων Αναδασμού αγρ/ 
τος Γελάνθης» (Τμήμα) Ν. Καρδίτσας, έτους 2005. 6 

Συμπλήρωση της σύνθεσης του Β1 Πολιτικού Τρήμα¬ 
τος του Αρείου Πάγου. 7 


ΑΠΟΦΑΣΕΙ Σ 

Αριθμ. 1723/Γ5-261 (1) 


Έγκριση, προκήρυξη, ανάθεση και κατανομή των δαπανών 
διενέργειας τηςΈρευνας επί του Εισοδήματος και των 
Συνθηκών Διαβίωσης των Νοικοκυριών της Χώρας (ΕΙΙ- 
3ΙΙ_0), έγκριση χρησιμοποίησης στατιστικών οργάνων 
και καθορισμός αμοιβής τους, για το έτος 2007 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του ν.δ. 3627/1956 «περί οργανώσεως της ΕΣΥΕ» 

και των π.δ. 1143/1980 «Περί οργανισμού της ΕΣΥΕ» και 
226/2000 «Οργανισμός της Γ. Γ. ΕΣΥΕ». 

β. Του π.δ. 81/21.3.2002 (ΦΕΚ 57/τ.Α721.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

γ. Του π.δ. 63/2005 (ΦΕΚ 98/Α'/22.4.2005) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα». 

δ. Των άρθρων 9 και 10 του ν. 2392/1996 (ΦΕΚ 60/ 
τ.Α'/9.4.1996) «Πρόσβαση της Γ ενικής Γ ραμματείας Εθνι¬ 
κής Στατιστικής Υπηρεσίας της Ελλάδος (Γ. Γ. ΕΣΥΕ) 
σε διοικητικές πηγές και διοικητικά αρχεία, Επιτροπή 
Στατιστικού Απορρήτου, ρύθμιση θεμάτων διενέργειας 
απογραφών και στατιστικών εργασιών, καθώς και θεμά¬ 
των της Γ ενικής Γ ραμματείας Εθνικής Στατιστικής Υπη¬ 
ρεσίας της Ελλάδος (Γ. Γ. ΕΣΥΕ)», όπως τροποποιήθηκε 
από την παράγραφο 3 του άρθρου 14 του ν. 3470/2006 
(ΦΕΚ 132/τ.Α728.6.2006) «Εθνικό Συμβούλιο Εξαγωγών, 
φορολογικές ρυθμίσεις και άλλες διατάξεις». 

ε. Του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

στ. Του άρθρου 40 του ν. 849/1978 «περί παροχής 
κινήτρων δια την ενίσχυσιν της περιφερειακής και οικο¬ 
νομικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις» και 

ζ. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β714.10.2005) απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/2006 (Β' 204), όμοια απόφαση, 
η. Της παραγράφου 5 του άρθρου 17 του ν. 3205/2003. 
2. Τη συμφωνία χρηματοδότησης με υπ’ αριθμ. 
36401.2006.001-2006.192, συνολικού ύψους πεντακοσίων 
δεκαεπτά χιλιάδων επτακοσίων εβδομήντα τεσσάρων 
ευρώ και επτά λεπτών (517.774,07 €), εκ των οποίων ποσό 
ύψους διακοσίων εβδομήντα επτά χιλιάδων επτακοσίων 
ογδόντα τριών ευρώ (277.783,00 €) θα καλυφθούν από 
εμβάσματα της ΕΈ. και ποσό ύψους διακοσίων τριάντα 
εννέα χιλιάδων εννιακοσίων ενενήντα ενός ευρώ και 
επτά λεπτών (239.991,07 €) με εθνική συμμετοχή, η οποία 
έχει υπογράφει μεταξύ της Γ. Γ. ΕΣΥΕ και του Στατιστι¬ 
κού Γ ραφείου των Ευρωπαϊκών Κοινοτήτων (ΕϋΒΟδΤΑΤ) 

και η οποία αφορά στη διενέργεια της έρευνας επί του 
Εισοδήματος και των Συνθηκών Διαβίωσης των Νοι¬ 
κοκυριών της Χώρας (δίαΐίεΐίοε οη Ιηοοπιο αηά ϋνίηρ 
ΟοηάίΙίοηε - ΕίΙ-3110), έτους 2007. 

3. Το γεγονός ότι από τις διατάξεις αυτής της από¬ 
φασης προκαλείται δαπάνη ύψους διακοσίων εβδομή¬ 
ντα επτά χιλιάδων επτακοσίων ογδόντα τριών ευρώ 
(277.783,00 €) που θα καλυφθεί από εμβάσματα της 
Ε.Ε., τα οποία θα σταλούν στο λογαριασμό της Γ. Γ. 
ΕΣΥΕ στην Τράπεζα της Ελλάδος, σύμφωνα με την κοινή 
απόφαση των Υπουργών Συντονισμού και Οικονομικών 
9611/3860/3.4.1980 με θέμα: «Εμφάνιση δοσοληψιών του 
Ελληνικού Δημοσίου μετά των Ευρωπαϊκών Κοινοτήτων» 
και, μέσω του Υπολόγου Συμψηφισμού, θα εγγραφούν 
στον Προϋπολογισμό της Γ. Γ. ΕΣΥΕ (ειδ. φορέας 23-750 
και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών 
Εθνικής Οικονομίας και Οικονομικών με υπ’ αριθμ. 17224/ 
Β 4215/12.12.2000, αποφασίζουμε: 

Ι.α. Εγκρίνουμε και προκηρύσσουμε τη διεξαγωγή της 
έρευνας επί του Εισοδήματος και των Συνθηκών Δια¬ 
βίωσης των Νοικοκυριών της Χώρας (ΕΙΙ-δΙΙ-Ο), έτους 
2007 από το Τμήμα Ειδικών Ερευνών Νοικοκυριών της 
Δ/νσης Στατιστικών Πληθυσμού και Αγοράς Εργασίας 
της Γ. Γ. ΕΣΥΕ. 

β. Αναθέτουμε στο Τμήμα Ειδικών Ερευνών Νοικοκυ¬ 
ριών της Δ/νσης Στατιστικών Πληθυσμού και Αγοράς 
Εργασίας της Γ. Γ. ΕΣΥΕ τη διενέργεια της ανωτέρω 
έρευνας καθώς και τη διενέργεια 3ά ίιοο έρευνας με 
θέμα την «Καταλληλότητα της κατοικίας» (αά ίιοο 
ιτιοάυΐθ «άουείπρ ίηαάθρυαον»), η οποία θα είναι ενσω¬ 
ματωμένη στην έρευνα ΕΙΙ-3110, εφεξής καλουμένων 
ως Εϋ-δΙίΟ. 

2. Σκοπός της έρευνας είναι η μελέτη και η συστημα¬ 
τική παραγωγή στατιστικών σχετικά με το εισόδημα και 
τις συνθήκες διαβίωσης των νοικοκυριών, τόσο σε εθνι¬ 
κό όσο και σε ευρωπαϊκό επίπεδο. Τα αποτελέσματα της 
έρευνας θα περιλαμβάνουν συγκρίσιμα συγχρονικά και 
διαχρονικά δεδομένα σχετικά με το εισόδημα, το επί¬ 
πεδο και τη σύνθεση της φτώχειας και του κοινωνικού 
αποκλεισμού. Όσον αφορά στην αό ίιοο έρευνα σκοπός 
αυτής είναι η μελέτη του βαθμού της καταλληλότητας 
της κατοικίας (ανέσεις, προβλήματα) και της δυνατό¬ 
τητας πρόσβασης από αυτήν σε Υπηρεσίες, σχολεία, 
καταστήματα, πάρκα κ.λπ. 

3. Η έρευνα διενεργείται με την εφαρμογή της διστα- 
διακής δειγματοληψίας, με πρωτογενή μονάδα έρευνας 
την επιφάνεια (ένα ή περισσότερα οικοδομικά τετράγω¬ 
να) και τελική μονάδα έρευνας το νοικοκυριό. 

Για την επιλογή των πρωτογενών μονάδων δειγμα¬ 
τοληψίας (επιφανειών) σε κάθε Γεωγραφική Περιφέ¬ 
ρεια (ΝΨΤδ II) οι μονάδες επιφάνειας κατανεμήθηκαν 
σε τέσσερα στρώματα με βάση το βαθμό αστικότητας 
των Δήμων/Κοινοτήτων, όπου ανήκουν οι επιφάνειες. 
Οι επιφάνειες που ανήκουν στην Περιφέρεια Πρωτευ- 
ούσης και το Πολεοδομικό Συγκρότημα Θεσσαλονίκης 
κατανεμήθηκαν σε 31 και 9 στρώματα αντίστοιχα, βάσει 
των κοινωνικών και οικονομικών χαρακτηριστικών των 
Δήμων/Κοινοτήτων, όπου ανήκουν οι επιφάνειες. 

Από τη στρωματοποίηση των πρωτογενών μονάδων 
προέκυψαν 90 ομοιογενή, ως προς τα χαρακτηριστικά 
της έρευνας, στρώματα. 


Σε κάθε στρώμα επιλέγεται δείγμα μονάδων επι¬ 
φανειών, με πιθανότητα ανάλογη του μεγέθους τους 
(αριθμός νοικοκυριών κατά την απογραφή πληθυσμού 
2001), από πλαίσιο δειγματοληψίας που καταρτίστηκε 
από τα στοιχεία της γενικής απογραφής πληθυσμού και 
κατοικιών έτους 2001. 

Σε κάθε πρωτογενή μονάδα επιφάνειας του δείγμα¬ 
τος, τα νοικοκυριά επιλέγονται από τον ενημερωμένο 
κατάλογο-πλαίσιο, που περιλαμβάνει τα νοικοκυριά όλης 
της επιφάνειας κατά την περίοδο της έρευνας. Η έρευνα 
θα διενεργηθεί σε δείγμα 1.056 μονάδων επιφάνειας και 
7.800 περίπου νοικοκυριών σε ολόκληρη τη Χώρα. 

Η οργάνωση της έρευνας θα αρχίσει το Νοέμβριο του 
2006, η συλλογή και επεξεργασία των ερωτηματολογίων 
θα ολοκληρωθούν εντός του έτους 2007 και οι λοιπές 
εργασίες, προκειμένου να συνταχθεί η τελική έκθεση 
ποιότητας των δεδομένων, θα πραγματοποιηθούν κατά 
τα έτη 2008 και 2009. Σύμφωνα με το χρονοδιάγραμμα 
της έρευνας κατ’ έτος θα πραγματοποιηθούν, αναλυτικά, 
οι κάτωθι εργασίες: 

Έτος 2006: 

1. Οργάνωση της έρευνας (γενική επίβλεψη, μετάφρα- 
ση/σχεδιασμός ερωτηματολογίων και οδηγιών, καθορι¬ 
σμός μεταβλητών, γραμματειακή υποστήριξη, κ.τ.λ.). 

2. Δειγματοληψία (εξαγωγή συμπληρωματικού δείγ¬ 
ματος επιφανειών από τα δειγματοληπτικά πλαίσια της 
Απογραφής του 2001). 

Έτος 2007: 

1. Οργάνωση της έρευνας (γενική επίβλεψη και ολο¬ 
κλήρωση των εργασιών που έχουν αρχίσει ήδη από το 
προηγούμενο έτος). 

2. Κατάρτιση ενημερωμένων καταλόγων-πλαισίων για 
την επιλογή των νοικοκυριών του δείγματος. 

3. Ενημέρωση των ερευνητών-υπαλλήλων της Γ. Γ. 
ΕΣΥΕ για τον τρόπο συλλογής των στατιστικών πλη¬ 
ροφοριών από τα νοικοκυριά. 

4. Συλλογή των πληροφοριών από τα νοικοκυριά του 
δείγματος με τη χρήση φορητών ηλεκτρονικών υπο¬ 
λογιστών. 

5. Έλεγχος της εργασίας των ερευνητών. 

6. Κατάρτιση προγραμμάτων εισαγωγής δεδομένων 
στους Η/Υ. 

7. Κατάρτιση προγραμμάτων ελέγχων των στοιχείων 
των ερωτηματολογίων. 

8. Κωδικογράφηση των συλλεγέντων από τα ερωτη¬ 
ματολόγια στοιχείων. 

9. Μηχανογραφικός έλεγχος των συλλεγέντων στοι¬ 
χείων. 

Έτος 2008: 

1. Συντονισμός και επίβλεψη των εργασιών. 

2. Μηχανογραφική επεξεργασία των δεδομένων της 
έρευνας. 

3. Σταθμίσεις - ίπιρυΐθίίοπ. 

4. Δημιουργία προγραμμάτων αρχείων εξόδου και 
αποστολή αρχείων στη ΕυΐΌ5ΐ3ί 

5. Κατάρτιση δεικτών κοινωνικής συνοχής. 

6. Σύνταξη ενδιάμεσης έκθεσης ποιότητας δεδομέ¬ 
νων. 

Έτος 2009: 

1. Συντονισμός και επίβλεψη των εργασιών. 

2. Σύνταξη τελικής έκθεσης ποιότητας δεδομένων 
με τους δείκτες αξιολόγησης των αποτελεσμάτων της 
έρευνας. 

4. Εγκρίνουμε τη χρησιμοποίηση των υπαλλήλων της 
Γ. Γ. ΕΣΥΕ, μονίμων και με σύμβαση Ι.Δ. Αορ. Χρόνου 
για απασχόληση, καθ’ όλη τη διάρκεια διενέργειας της 
έρευνας. Οι εν λόγω υπάλληλοι: 

1. Θα εργασθούν, κατά τους μήνες Ιανουάριο, Φεβρου¬ 
άριο και Μάρτιο 2007, εντός έδρας-εκτός γραφείου ή θα 
μετακινηθούν εκτός έδρας και κατά τις αργίες, Σάββατα 
και Κυριακές, κατόπιν σχετικής απόφασης μετακίνησης, 
για την κατάρτιση των καταλόγων-πλαισίων των επιλεγ¬ 
μένων μονάδων επιφάνειας, ή θα εργασθούν πέραν του 
κανονικού και του συνήθους υπερωριακού ωραρίου των 
Δημοσίων Υπηρεσιών (αργίες, Σάββατα και Κυριακές). 

2. Θα ενημερωθούν, κατά το χρονικό διάστημα Φε¬ 
βρουάριο - Μάρτιο 2007, σε εκπαιδευτικές συγκεντρώ¬ 
σεις για τον τρόπο συλλογής των στατιστικών στοιχεί¬ 
ων και θα μετακινηθούν για το σκοπό αυτό εκτός έδρας 
(στην Αθήνα ή όπου πραγματοποιηθεί εκπαιδευτική συ¬ 
γκέντρωση) και κατά τις αργίες, Σάββατα και Κυριακές, 
κατόπιν σχετικής απόφασης μετακίνησης. 

3. Θα εργασθούν εντός του κανονικού ωραρίου με 
απόφαση (εντός έδρας εκτός γραφείου) ή θα μετα¬ 
κινηθούν εκτός έδρας και κατά τις αργίες, Σάββατα 
και Κυριακές, κατόπιν σχετικής απόφασης μετακίνησης 
κατά τους μήνες Απρίλιο, Μάιο και Ιούνιο 2007, για τη 
συλλογή των στοιχείων της έρευνας. 

4. Θα μετακινηθούν εντός και εκτός έδρας, κατά τους 
μήνες Ιούνιο, Ιούλιο, Αύγουστο και Σεπτέμβριο 2007, για 
τον έλεγχο της εργασίας συλλογής των στοιχείων. 

Ο έλεγχος της εργασίας συλλογής των στατιστικών 
στοιχείων, ο έλεγχος και η επεξεργασία των στοιχείων 
της έρευνας, καθώς και η γενική επίβλεψη και η οργάνω¬ 
ση των εργασιών, θα πραγματοποιείται από έμπειρους 
υπαλλήλους του Τμήματος Ειδικών Ερευνών Νοικοκυρι¬ 
ών (μόνιμους και με σύμβαση Ι.Δ. Αορ. Χρόνου). Οι ανω¬ 
τέρω δύνανται να εργάζονται και πέραν του κανονικού 
και του συνήθους υπερωριακού ωραρίου εργασίας των 
Δημοσίων Υπηρεσιών. 

Οι μετακινήσεις των υπαλλήλων εντός και εκτός 
έδρας για την κατάρτιση των καταλόγων πλαισίων, 
για την ενημέρωσή τους αναφορικά με τον τρόπο διε¬ 
νέργειας της έρευνας, για τη διενέργεια της έρευνας 
και για τον έλεγχο της εργασίας των ερευνητών και 
των ιδιωτών-συνεργατών ανέρχονται σε ποσό ύψους 
εβδομήντα δύο χιλιάδων εννιακοσίων ογδόντα τριών 
ευρώ (72.983,00 €). 

5. Εγκρίνουμε τη χρησιμοποίηση ιδιωτών-συνεργατών 
για απασχόληση στη συλλογή των δεδομένων της έρευ¬ 
νας καθώς και ιδιωτών- διερμηνέων για τη συμπλήρωση 
ερωτηματολογίων στα νοικοκυριά, στα οποία υπάρχει 
πρόβλημα γλωσσικής επικοινωνίας. 

6. Καθορίζουμε την κατ’ αποκοπή αμοιβή των ιδιωτών 
-συνεργατών και ιδιωτών - διερμηνέων της έρευνας, για 
το έτος 2007, στον ΚΑΕ 5354, ως εξής: 

α. Για τη συλλογή των στοιχείων της έρευνας, θα 
χρησιμοποιηθούν κατ’ ελάχιστον εκατόν είκοσι (120) και 
μέχρι διακόσιοι (200) ιδιώτες - συνεργάτες, με αμοιβή 
σαράντα ευρώ (40,00 €), ανά ορθά συμπληρωμένο ερω¬ 
τηματολόγιο: 

-4.800 ερωτηματολόγια X 40,00 €/ερωτηματολόγιο = 
192.000,00 € 

β. Ο αριθμός των ερωτηματολογίων που μπορεί να 
συμπληρώσει ο κάθε ιδιώτης-συνεργάτης ανέρχεται σε 
εκατό (100) κατ’ ανώτατο όριο και 


γ. για τη συλλογή των στοιχείων της έρευνας θα χρη¬ 
σιμοποιηθούν κατ’ ελάχιστον τρεις (3) και μέχρι οκτώ (8) 
ιδιώτες - διερμηνείς με αμοιβή είκοσι πέντε ευρώ (25,00 
€), ανά ορθά συμπληρωμένο ερωτηματολόγιο: 

-56 ερωτηματολόγια X 25,00 €/ερωτηματολόγιο = 
1.400,00 €. 

7. Γ ια τις ανάγκες της εν λόγω έρευνας προβλέπεται 
και η προμήθεια ηλεκτρονικού εξοπλισμού. 

Ο ορισμός των παραπάνω οργάνων της έρευνας θα 
γίνει με απόφαση του Γ ενικού Γ ραμματέα της ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Φεβρουάριου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 1765/Γ5-267 (2) 

Έγκριση, προκήρυξη, ανάθεση και κατανομή των δαπα¬ 
νών διενέργειας μελέτης για τις επιπτώσεις από τη 
σύγκριση των στοιχείων εισοδήματος της Έρευνας 
επί του Εισοδήματος και των Συνθηκών Διαβίωσης 
των Νοικοκυριών της Χώρας (ΕΙΙ-δΙΕΘ) των ετών 2003 
και 2004, με στοιχεία άλλων εθνικών πηγών, ως και 
έγκριση χρησιμοποίησης στατιστικών οργάνων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 9 και 10 του ν. 2392/1996 (ΦΕΚ 60/ 
τ.Α79.4.1996) «Πρόσβαση της Γενικής Γραμματείας Εθνι¬ 
κής Στατιστικής Υπηρεσίας της Ελλάδος (Γ. Γ. ΕΣΥΕ) 
σε διοικητικές πηγές και διοικητικά αρχεία, Επιτροπή 
Στατιστικού Απορρήτου, ρύθμιση θεμάτων διενέργειας 
απογραφών και στατιστικών εργασιών, καθώς και θεμά¬ 
των της Γ ενικής Γ ραμματείας Εθνικής Στατιστικής Υπη¬ 
ρεσίας της Ελλάδος (Γ. Γ. ΕΣΥΕ)», όπως τροποποιήθηκε 
από την παράγραφο 3 του άρθρου 14 του ν. 3470/2006 
(ΦΕΚ 132/τ.Α728.6.3006) «Εθνικό Συμβούλιο Εξαγωγών, 
φορολογικές ρυθμίσεις και άλλες διατάξεις». 

β. Του ν.δ. 3627/1956 «περί οργανώσεως της ΕΣΥΕ» 
και των π.δ. 1143/1980 «Περί οργανισμού της ΕΣΥΕ» και 
226/2000 «Οργανισμός της Γ. Γ. ΕΣΥΕ». 

γ. Του π.δ. 81/21.3.2002 (ΦΕΚ 57/τ.Α721.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

δ. Του π.δ. 63/2005 (ΦΕΚ 98/Α722.4.2005) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα». 

ε. Του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις» και 

στ. Του άρθρου 7 της υπ’ αριθμ. 37930/ΔΙΟΕ 1264/ 
14.10.2005 (ΦΕΚ 1432/Β714.10.2005) απόφαση του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών», όπως τροποποιήθηκε με την υπ’ 
αριθμ. 5733/ΔΙΟΕ 179/13.2.2006/Β' 204) όμοια απόφαση 
και ισχύει. 

2. Τη συμφωνία χρηματοδότησης με υπ’ αριθμ. 
36401.2006.003-2006.387, συνολικού ύψους τριάντα επτά 
χιλιάδων τετρακοσίων ενενήντα δύο ευρώ και ογδόντα 
λεπτών (37.492,80 €), εκ των οποίων ποσό ύψους τριάντα 
τριών χιλιάδων πεντακοσίων ευρώ (33.500,00 €) θα κα¬ 
λυφθούν από εμβάσματα της Ε.Ε. και ποσό ύψους τριών 
χιλιάδων εννιακοσίων ενενήντα δύο ευρώ και ογδόντα 
λεπτών (3.992,80 €) με εθνική συμμετοχή, η οποία έχει 
υπογράφει μεταξύ της Γ. Γ. ΕΣΥΕ και του Στατιστικού 
Γραφείου των Ευρωπαϊκών Κοινοτήτων (ΕΙΙΒ03ΤΑΤ) και 
η οποία αφορά στη διενέργεια μελέτης για τις επιπτώ¬ 
σεις από τη σύγκριση των στοιχείων εισοδήματος της 
Έρευνας επί του Εισοδήματος και των Συνθηκών Διαβί¬ 
ωσης των Νοικοκυριών της Χώρας (ΕΙΙ-3ΙΙ-0) των ετών 
2003 και 2004, με στοιχεία άλλων εθνικών πηγών. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη συνολικού ύψους τριάντα επτά 
χιλιάδων τετρακοσίων ενενήντα δύο ευρώ και ογδόντα 
λεπτών (37.492,80 €), εκ των οποίων ποσό ύψους τριά¬ 
ντα τριών χιλιάδων πεντακοσίων ευρώ (33.500,00 €) θα 
καλυφθεί από εμβάσματα της Ε.Ε., τα οποία θα σταλούν 
στο λογαριασμό της Γ. Γ. ΕΣΥΕ στην Τράπεζα της Ελ¬ 
λάδος, σύμφωνα με την κοινή απόφαση των Υπουργών 
Συντονισμού και Οικονομικών 9611/3860/3.4.1980 με θέμα: 
«Εμφάνιση δοσοληψιών του Ελληνικού Δημοσίου μετά 
των Ευρωπαϊκών Κοινοτήτων» και, μέσω του Υπολόγου 
Συμψηφισμού, θα εγγραφούν στον Προϋπολογισμό της 
Γ. Γ. ΕΣΥΕ (ειδ. φορέας 23-750 και ΚΑΕ 5354) και ποσό 
ύψους τριών χιλιάδων εννιακοσίων ενενήντα δύο ευρώ 
και ογδόντα λεπτών (3.992,80 €) θα βαρύνει τον Προϋ¬ 
πολογισμό της Γ. Γ. ΕΣΥΕ (ειδ. φορέας 23-750 και ΚΑΕ 
1111 -προμήθεια χαρτιού, γραφικών ειδών και λοιπών 
συναφών υλικών). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών 
Εθνικής Οικονομίας και Οικονομικών υπ’ αριθμ. 17224/Β 
4215/12.12.2000, αποφασίζουμε: 

Ι.α. Εγκρίνουμε και προκηρύσσουμε τη διενέργεια με¬ 
λέτης για τις επιπτώσεις από τη σύγκριση των στοιχεί¬ 
ων εισοδήματος τηςΈρευνας επί του Εισοδήματος και 
των Συνθηκών Διαβίωσης των Νοικοκυριών της Χώρας 
(Ευ-3110) των ετών 2003 και 2004, με στοιχεία άλλων 
εθνικών πηγών από το Τμήμα Ειδικών Ερευνών Νοικο¬ 
κυριών της Δ/νσης Στατιστικών Πληθυσμού και Αγοράς 
Εργασίας της Γ. Γ. ΕΣΥΕ. 

β. Αναθέτουμε στο Τμήμα Ειδικών Ερευνών Νοικοκυ¬ 
ριών της Δ/νσης Στατιστικών Πληθυσμού και Αγοράς 
Εργασίας της Γ. Γ. ΕΣΥΕ τη διενέργεια της ανωτέρω 
μελέτης. 

2. Σκοπός της μελέτης είναι η σύγκριση: 

1. της διάρθρωσης των μισθών, όπως αυτή προκύπτει 
από στοιχεία της έρευνας Εϋ-3ΙΙ_0 2003 και της έρευνας 
Στατιστικών διάρθρωσης αμοιβών στις επιχειρήσεις, και 
ανάλυση αυτών, 

2. των στοιχείων που αφορούν σε μισθούς και ημερο¬ 
μίσθια της έρευνας ΕΙΙ-3ΙΙ-0 2004 με ανάλογα στοιχεία 
της έρευνας κόστους εργασίας εφαρμόζοντας Ι-ίοεΙε, 

3. των τάσεων του εισοδήματος και της κατανάλωσης 
των νοικοκυριών χρησιμοποιώντας στοιχεία της έρευνας 
Ευ-3ΙΙΧ και του ετήσιου δείκτη λιανικού εμπορίου και 

4. των οικογενειακών επιδομάτων που συλλέγονται 
με την έρευνα ΕΙΙ-3ΙΙΧ με στοιχεία διοικητικών πηγών 
του κοινωνικού προϋπολογισμού. 


3. Η οργάνωση της μελέτης θα αρχίσει τον Ιανουάριο 
2007, και οι λοιπές εργασίες, προκειμένου να συνταχθεί 
η τελική έκθεση για τις επιπτώσεις από τη σύγκριση 
των στοιχείων εισοδήματος με στοιχεία άλλων εθνικών 
πηγών θα ολοκληρωθεί τον Ιούνιο 2008. Σύμφωνα με το 
χρονοδιάγραμμα της έρευνας κατ’ έτος θα πραγματο¬ 
ποιηθούν, αναλυτικά, οι κάτωθι εργασίες: 

Έτος 2007: 

1. Οργάνωση της μελέτης και προπαρασκευαστικές 
εργασίες. 

2. Μελέτη των όρων υπό τους οποίους, στοιχεία δια¬ 
φορετικών πηγών, είναι συγκρίσιμα. 

3. Δημιουργία αρχείων. 

4. Πολυμεταβλητή ανάλυση (πιυΐίίν&παΐθ απείγείε). 

Έτος 2008: 

1. Σύγκριση των οικογενειακών επιδομάτων με διοι¬ 
κητικές πηγές. 

2. Κατάρτιση τελικής έκθεσης. 

4. Εγκρίνουμε τη χρησιμοποίηση των υπαλλήλων της 
Γ. Γ. ΕΣΥΕ, μονίμων και με σύμβαση Ι.Δ. Αορ. Χρόνου 
για απασχόληση, καθ’ όλη τη διάρκεια διενέργειας της 
μελέτης. 

Ο ορισμός των παραπάνω οργάνων της έρευνας θα 
γίνει με απόφαση του Γ ενικού Γ ραμματέα της ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 7 Φεβρουάριου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 1013954/308/97/0014 (3) 

Επέκταση εφαρμογής του άρθρου 6 α της απόφασής 
μας Π.8271/4879/ ΠΟΛ.366/18.12.1987 (ΦΕΚ 3 Β/8.1.1988), 
όπως ισχύει, και στα επαγγελματικά τουριστικά πλοία 
του ν. 2743/1999, όπως ισχύει (πρώην ν. 438/1976). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την απόφασή μας Π.8271/4879/ΠΟΛ.366/18.12.1987 
(ΦΕΚ 3Β/8.1.1988), όπως ισχύει, και συγκεκριμένα το άρ¬ 
θρο 6α αυτής. 

2. Την ανάγκη επίλυσης πρακτικών προβλημάτων που 
δημιουργούνται για τη χορήγηση απαλλαγής ΦΠΑ κατά 
την κατασκευή ή την αγορά επαγγελματικών τουρι¬ 
στικών πλοίων (κουφαριού) και μηχανής από χωριστό 
προμηθευτή. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ179/9.2.2006 (ΦΕΚ 204/Β/13.2.2006), όμοια από¬ 
φαση. 

4. Το γεγονός ότι η απόφαση αυτή δεν συνεπάγεται 
δαπάνη για τον Προϋπολογισμό του Κράτους, δεδομένου 
ότι θεσπίζει διαδικασία εφαρμογής διατάξεων του Κώδι¬ 
κα ΦΠΑ (ν. 2859/2000), όπως ισχύει, αποφασίζουμε: 

Η εφαρμογή του άρθρου 6 α της απόφασής μας 
Π.8271/ 4879/ ΠΟΛ.366/18.12.87(ΦΕΚ 3 Β/8.1.1988), όπως 
ισχύει επεκτείνεται και για την αγορά ή κατασκευή 

επαγγελματικών τουριστικών σκαφών (κουφαριού) και 
μηχανής από χωριστό προμηθευτή. 

Η απόφαση αυτή που ισχύει από την έκδοση της να 
δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 1013654/971/169/Β0014 (4) 

Τρόπος υπολογισμού και απόδοσης Φ.Π.Α. από τους 
εκμεταλλευτές ΕΔΧ αυτοκινήτων (ΤΑΞΙ) για τα έτη 
2007 και 2008. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Κώδικα Φ.Π.Α. (ν. 
2859/2000): 

α) της παραγράφου 1 του άρθρου 38 

β)του άρθρου 40 

γ) της παραγράφου 2 του άρθρου 59 

δ) της παραγράφου 3 του άρθρου 64. 

2. Τις διατάξεις των άρθρων 4 και 38 (περιπτώσεις β, 
γ, γστ, γι, δ και στ) του π.δ. 186/1992 Κ.Β.Σ. (ΦΕΚ 84 Α). 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 (ΦΕΚ 204/Β/13.2.2006), όμοια απόφαση. 

4. Τις απόψεις των επαγγελματικών οργανώσεων 
που εκπροσωπούν τους εκμεταλλευτές Ε.Δ.Χ. αυτοκι¬ 
νήτων. 

5. Οτι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Προσδιορισμός καταβαλλόμενου κατ’ αποκοπή ποσού 
Φ.Π.Α. 

1. Οι εκμεταλλευτές ΕΔΧ αυτοκινήτων (ΤΑΞΙ), των 
οποίων τα καθαρά κέρδη προσδιορίζονται με τεκμαρτό 
τρόπο, με βάση το άρθρο 33 του Κώδικα Φορολογίας 
Εισοδήματος (ν. 2238/1994) και είναι κάτοχοι μέχρι και 
δύο ακέραιων αδειών, δηλαδή έχουν συνολικό ποσοστό 
εκμετάλλευσης μέχρι 200%, για τα έσοδα που πραγμα¬ 
τοποιούν από ευκαιριακές μισθώσεις, αποδίδουν Φ.Π.Α. 
με βάση τα ετήσια κατ’ αποκοπή ποσά της παραγράφου 
2 του παρόντος άρθρου ανεξάρτητα εάν ασκούν και 
άλλη δραστηριότητα, για την οποία είναι υποκείμενοι 
στο ΦΠΑ. 

2. Τα ετήσια ποσά του φόρου προστιθέμενης αξίας 
ορίζονται για κάθε ΕΔΧ αυτοκίνητο (ΤΑΞΙ), ως ακολού¬ 
θως: 

α) Εξακόσια (600) ευρώ, προκειμένου για ΕΔΧ αυτο¬ 
κίνητα που έχουν την έδρα τους: 

αα) στην περιοχή Αθηνών - Πειραιώς - Περιχώρων, 
όπως αυτή προσδιορίζεται με τις εκάστοτε ισχύουσες 
διατάξεις αρμοδιότητας του Υπουργείου Μεταφορών 
και Επικοινωνιών, 

αβ) στους Δήμους και τις Κοινότητες που περιλαμ¬ 


βάνονται στην εκάστοτε ενιαία διοικητική μονάδα της 
πόλης της Θεσ/νίκης, όπως αυτή προσδιορίζεται από 
τις ισχύουσες ως άνω διατάξεις. 

β) Πεντακόσια είκοσι (520) ευρώ, προκειμένου για ΕΔΧ 
αυτοκίνητα που έχουν την έδρα τους σε περιοχές δή¬ 
μων με πληθυσμό από 200.001 κατοίκους και άνω. 

γ) Τετρακόσια ενενήντα (490) ευρώ, προκειμένου για 
ΕΔΧ αυτοκίνητα που έχουν την έδρα τους σε περιοχές 
δήμων με πληθυσμό από 50.001 έως 200.000 κατοί¬ 
κους. 

δ) Τετρακόσια πενήντα (450) ευρώ, προκειμένου για 
ΕΔΧ αυτοκίνητα που έχουν την έδρα τους σε περιοχές 
δήμων με πληθυσμό από 5.001 έως 50.000 κατοίκους. 

ε) Τριακόσια σαράντα (340) ευρώ, προκειμένου για 
ΕΔΧ αυτοκίνητα που έχουν την έδρα τους σε περιοχές 
κοινοτήτων με πληθυσμό κάτω από 5.000 κατοίκους. 

3. Σημειώνεται ότι για τον προσδιορισμό του προς 
απόδοση τεκμαρτού ποσού Φ.Π.Α. λαμβάνεται υπόψη ο 
πληθυσμός του Ο.Τ.Α., εντός του οποίου έχει την έδρα 
του το ΕΔΧ αυτοκίνητο, και όχι ο πληθυσμός των ενο¬ 
ποιημένων δήμων και κοινοτήτων, όπως αυτός προέκυψε 
με το ν. 2539/1997. 

Επίσης, στις περιπτώσεις που ορίζεται περιοχή κοινής 
λειτουργίας ΕΔΧ αυτοκινήτων με απόφαση του οικεί¬ 
ου Νομάρχη, οι εκμεταλλευτές ΤΑΞΙ αποδίδουν τα κατ’ 
αποκοπή ποσά που αναλογούν στο δήμο ή την περιοχή 
με τον μεγαλύτερο πληθυσμό. 

Άρθρο 2 

Υπόχρεοι και τρόπος καταβολής του φόρου 

1. Υπόχρεος για την καταβολή του φόρου στο Δημόσιο 
είναι ο εκμεταλλευτής του ΕΔΧ αυτοκινήτου. Σε περί¬ 
πτωση συνιδιοκτησίας, εφόσον δεν υπάρχει συνεκμε¬ 
τάλλευση (κοινωνία), ο κάθε συνιδιοκτήτης υποχρεούται 
για την καταβολή στο Δημόσιο του ποσού Φ.Π.Α. που 
ορίζεται στο άρθρο 1 της παρούσας, ανάλογα με το 
ποσοστό συνιδιοκτησίας του, όπως αυτό προκύπτει από 
την άδεια εκμετάλλευσης του ΕΔΧ αυτοκινήτου. 

2. Τα κατ’ αποκοπή ποσά Φ.Π.Α. του άρθρου 1 της 
παρούσας καταβάλλονται σε δύο ισόποσες δόσεις, με 
την υποβολή έκτακτης δήλωσης Φ.Π.Α. για κάθε ΕΔΧ 
αυτοκίνητο ξεχωριστά, στην αρμόδια Δ.Ο.Υ.. Η πρώτη 
δόση καταβάλλεται μέχρι τις 15 Ιουνίου, και η δεύτερη 
μέχρι τις 15 Δεκεμβρίου, για το πρώτο και δεύτερο 
εξάμηνο εκάστου έτους, αντίστοιχα. 

Σε περίπτωση έναρξης ή διακοπής της εκμετάλλευσης 
ο οφειλόμενος φόρος υπολογίζεται για τόσα δωδέκατα, 
όσοι και οι μήνες εκμετάλλευσης του ΕΔΧ αυτοκινήτου, 
εντός συγκεκριμένου ημερολογιακού έτους. 

Μήνας λογίζεται εφόσον η εκμετάλλευση πραγματο¬ 
ποιείται για πάνω από 15 ημέρες εντός συγκεκριμένου 
μηνάς. 

Σε περίπτωση μεταβίβασης ΕΔΧ αυτοκινήτου, ο πα¬ 
λαιός εκμεταλλευτής υποχρεούται στην καταβολή του 
αναλογούντος φόρου μέχρι τη μεταβίβαση, με την υπο¬ 
βολή έκτακτης δήλωσης πριν από τη μεταβίβαση του 
ΕΔΧ αυτοκινήτου. Η μεταβίβαση του ΕΔΧ αυτοκινήτου 
δεν μπορεί να πραγματοποιηθεί εάν δεν αποδειχθεί η 
καταβολή των οφειλόμενων ποσών για όλη τη διάρκεια 
της εκμετάλλευσης του από τον πωλητή. 

3. Αρμόδια Δ.Ο.Υ. για την είσπραξη του ποσού Φ.Π.Α. 
που οφείλεται για κάθε ΕΔΧ αυτοκίνητο είναι η αρμόδια 
για τη φορολογία του εισοδήματος του εκμεταλλευτή 

του ΕΔΧ αυτοκινήτου Δ.Ο.Υ. και ανάλογα με το ποσοστό 
συνιδιοκτησίας του. Η αρμόδια Δ.Ο.Υ. διαβιβάζει ένα 
αντίγραφο της έκτακτης δήλωσης Φ.Π.Α. στη Δ.Ο.Υ. που 
τηρείται ο φάκελος του αυτοκινήτου. 

4. Αν ο φόρος δεν καταβληθεί στην προβλεπόμενη από 
την παράγραφο 2 προθεσμία, επιβάλλονται οι κυρώσεις 
που προβλέπονται από τις διατάξεις του ν. 2523/1997. 

Άρθρο 3 

Υποχρεώσεις των εκμεταλλευτών ΕΔΧ αυτοκινήτων 

1. Οι εκμεταλλευτές ΕΔΧ αυτοκινήτων του άρθρου 1 
της παρούσας απαλλάσσονται: 

α) από την υποχρέωση τήρησης βιβλίων εσόδων - 
εξόδων και 

β) από την έκδοση αποδείξεων παροχής υπηρεσιών, 
όσον αφορά τις ευκαιριακές μισθώσεις που πραγματο¬ 
ποιούν. Ειδικά οι ανωτέρω εκμεταλλευτές, των οποίων 
τα Ε.Δ.Χ. (ΤΑΞΙ) φέρουν ταξίμετρο, εκδίδουν αποδείξεις 
με τη χρήση εγκεκριμένου εκτυπωτικού μηχανισμού, που 
φέρει τις τεχνικές προδιαγραφές που προβλέπονται 
από τις διατάξεις του ν. 1809/1988. 

Οι ανωτέρω εκμεταλλευτές ΕΔΧ αυτοκινήτων δεν 
υποχρεούνται στην υποβολή περιοδικών και εκκαθαρι¬ 
στικών δηλώσεων που προβλέπονται από τις διατάξεις 
του άρθρου 38 του Κώδικα Φ.Π.Α. (ν. 2859/2000) και δεν 
έχουν δικαίωμα έκπτωσης του φόρου που έχει επιβα¬ 
ρύνει τις εισροές τους, δεδομένου ότι ο φόρος αυτός 
έχει ληφθεί υπόψη στη διαμόρφωση του προς απόδοση 
προσδιοριζόμενου ποσού Φ.Π.Α., ετησίως. 

2. Οι εκμεταλλευτές ΕΔΧ αυτοκινήτων, που εντάσσο¬ 
νται στο ειδικό καθεστώς απόδοσης Φ.Π.Α., με βάση τα 
κατ’ αποκοπή ποσά, μπορούν να ενταχθούν στο κανο¬ 
νικό καθεστώς Φ.Π.Α. Η ένταξή τους γίνεται με δήλωση 
μεταβολών, η οποία υποβάλλεται μέχρι τις 30 Ιανουά¬ 
ριου κάθε έτους και δεν μπορεί να ανακληθεί πριν την 
παρέλευση πενταετίας. 

3. Οι εκμεταλλευτές ΕΔΧ αυτοκινήτων που εντάσσο¬ 
νται στο κανονικό καθεστώς έχουν όλες τις υποχρε¬ 
ώσεις και τα δικαιώματα που προβλέπονται από τις 
διατάξεις του Κ.Β.Σ. και του Κώδικα Φ.Π.Α., όπως ισχύουν 
(τήρηση βιβλίου εσόδων - εξόδων, έκδοση θεωρημέ¬ 
νων στοιχείων για το σύνολο της δραστηριότητάς τους 
συμπεριλαμβανομένων και των ευκαιριακών μισθώσε¬ 
ων κλπ.). Ειδικά για τα ΤΑΞΙ που φέρουν ταξίμετρο οι 
αποδείξεις εκδίδονται με φορολογικό μηχανισμό ΦΗΜ- 
ΑΔΗΜΕ του ν. 1809/1988. 

Άρθρο 4 

Απόδοση φόρου για άλλες πράξεις, εκτός των 
ευκαιριακών μισθώσεων 

1. Στην περίπτωση που οι εκμεταλλευτές ΕΔΧ αυτοκι¬ 
νήτων, οι οποίοι εντάσσονται στο ειδικό κατ’ αποκοπή 
καθεστώς, εκτός των ευκαιριακών μισθώσεων, πραγμα¬ 
τοποιούν και άλλα έσοδα, όπως όταν αναλαμβάνουν, 
με βάση ειδικές συμβάσεις με άλλα πρόσωπα (επιχει¬ 
ρήσεις, Δημόσιο, Ν.Π.Δ.Δ., και λοιπά πρόσωπα μη κερ¬ 
δοσκοπικού χαρακτήρα), τη μεταφορά προσώπων (π.χ. 
προσωπικού επιχειρήσεων, μαθητών κ.λπ.), ή παρέχουν 
υπηρεσίες διαφήμισης επί των ΤΑΞΙ, κλπ., υποχρεούνται 
στην απόδοση του φόρου που αναλογεί στα επί πλέον 
αυτά έσοδα. 


2. Για τις ανωτέρω πράξεις υποχρεούνται στην έκδο¬ 
ση θεωρημένου τιμολογίου παροχής υπηρεσιών, σύμ¬ 
φωνα με τις διατάξεις του άρθρου 12, παραγρ. 1 και 
2, του π.δ. 186/1992 (Κ.Β.Σ.) το οποίο επιβαρύνεται με 
τον αναλογούντα Φ.Π.Α., με συντελεστή 9%, εφόσον 
πρόκειται για μεταφορά προσώπων και 19%, εφόσον 
πρόκειται για υπηρεσίες διαφήμισης ή ενδεχομένως 
άλλες υπηρεσίες. 

3. Ο κατά τα ανωτέρω οφειλόμενος φόρος για κάθε 
ΕΔΧ αυτοκίνητο αποδίδεται με την υποβολή έκτακτης 
δήλωσης στην αρμόδια Δ.Ο.Υ., εντός των προθεσμιών 
που ισχύουν για την απόδοση του φόρου από τους υπο¬ 
κείμενους στο φόρο που τηρούν Β' κατηγορίας βιβλία 
του ΚΒΣ, κατά παρέκκλιση των οριζόμενων με την πα¬ 
ράγραφο 2 του άρθρου 3 της Α.Υ.0.1003644/194/27/0014 
ΠΟΑ 1019/4.2.2003. 

Άρθρο 5 

Η απόφαση αυτή, η οποία ισχύει από την έκδοσή της, 
να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 2007 

ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. οικ. 1610 (5) 

Τροποποίηση της υπ’ αριθμ. οικ. 16056/16.11.2005 απόφασή 
μας με θέμα: Σύσταση ενιαίου φορέα διαχείρισης στε¬ 
ρεών αποβλήτων με την επωνυμία «Σύνδεσμος Διαχεί¬ 
ρισης Στερεών Αποβλήτων Νομού Λακωνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των αρθ. 245 έως και 250 του 
ν. 3463/2006 (ΔΚΚ) που αφορούν τους Συνδέσμους Δή¬ 
μων και Κοινοτήτων και ισχύουν από την 1.1.2007 και 
ειδικότερα: α) του αρθ. 245 σύμφωνα με τις οποίες η 
συστατική πράξη περιέχει τον ειδικό σκοπό για τον 
οποίο ιδρύεται ο Σύνδεσμος, τη χρονική διάρκεια, την 
έδρα του και τις εισφορές των μελών του και β) των 
παρ. 2 και 3 του αρθ. 246 οι οποίες αφορούν στη Διοί¬ 
κηση των Συνδέσμων Ο.ΤΑ. 

2. Την υπ’ αριθμ. οικ. 16056/16.11.2005 απόφασή μας 
σχετικά με Σύσταση ενιαίου φορέα διαχείρισης στερεών 
αποβλήτων με την επωνυμία «Σύνδεσμος Διαχείρισης 
Στερεών Αποβλήτων Νομού Λακωνίας» , η οποία δη- 
μοσιεύθηκε στο ΦΕΚ με αριθμ. 1660/ΤΒ/29.11.2005, στην 
παράγραφο 7 της οποίας ορίζεται ο αριθμός των μελών 
του Διοικητικού Συμβουλίου συνολικά και κατά Δήμο ή 
Κοινότητα, ο τρόπος ορισμού αυτών, η ιδιότητά τους 
και η θητεία τους, καθώς και ο τρόπος διάλυσης του 
Συνδέσμου, τα οποία πλέον ρυθμίζονται με διαφορετικό 
τρόπο, από τις διατάξεις των άρθρων 246 και 250 του 
νέου ΔΚΚ (ν. 3463/2006) και σύμφωνα με το αρθ. 245 
του ίδιου Νόμου δεν αποτελούν στοιχεία που πρέπει 
να περιέχονται στη συστατική πράξη του Συνδέσμου, 
αποφασίζουμε: 

Τροποποιούμε την υπ’ αριθμ. οικ. 16056/16.11.2005 από¬ 
φασή μας με θέμα: Σύσταση ενιαίου φορέα διαχείρισης 
στερεών αποβλήτων με την επωνυμία «Σύνδεσμος Διαχεί¬ 
ρισης Στερεών Αποβλήτων Νομού Λακωνίας» ως εξής: 

- Διαγράφουμε την παρ. 7 της ανωτέρω απόφασης, 
για τους λόγους που αναφέρονται στο σκεπτικό της 
παρούσας. 

Κατά τα λοιπά ισχύει η υπ’ αριθμ. οικ. 16056/16.11.2005 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 7 Φεβρουάριου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 1422 (6) 

Κύρωση κτηματολογικών στοιχείων Αναδασμού αγρ/τος 
Γελάνθης» (Τμήμα) Ν. Καρδίτσας ,έτους 2005. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν. 674/1977 αρθρ. 15 παρ. 1. 

2) Την υπ’ αριθμ. 18665/20.12.1993 δημοσιευθείσα στο 
υπ’ αριθμ. 68/3.2.1994 Β' ΦΕΚ, απόφαση Νομάρχη που 
ενέκρινε τη διενέργεια εκούσιου αναδασμού για το 
αγρόκτημα Γελάνθης (τμήμα) Ν. Καρδίτσας. 

3) Το υπ’ αριθμ. Τ/102/5.2.2007 έγγραφο του τμήμα¬ 
τος Τοπογραφικής Ν. Καρδίτσας που μας διαβιβάζει 
ελεγμένα τα στοιχεία αναδασμού αγρ/τος Γελάνθης 
Ν. Καρδίτσας. 

4 )Τη σχετική εισήγηση της Δ/σης Γεωργικής Αν/ξης 
Καρδίτσας. 

5. Το γεγονός ότι από την απόφαση αυτή, δεν προ- 
καλείται δαπάνη σε βάρος του προϋπολογισμού της Ν. 
Α. Καρδίτσας, αποφασίζουμε: 

Κυρώνουμε τα κτηματολογικά στοιχεία του νέου κτη¬ 
ματικού καθεστώτος που διαμορφώθηκαν με τον Αναδα¬ 
σμό στην κτηματική περιοχή Γ ελάνθης (τμήμα) Ν. Καρδί¬ 
τσας και όπως αυτό απεικονίζεται στους συνταχθέντες 
από την Επιτροπή Αναδασμού, κτηματολογικούς πίνακες 
και διαγράμματος της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 5 Φεβρουάριου 2007 

Ο Νομάρχης 
ΦΩΤΙΟΣ ΑΛΕΞΑΚΟΣ 

-♦- 

(7) 

Συμπλήρωση της σύνθεσης του Β1 Πολιτικού Τμήμα¬ 
τος του Αρείου Πάγου. 

ΑΡΕΙΟΣ ΠΑΓΟΣ 
ΟΛΟΜΕΛΕΙΑ 
(Αριθ. απόφ. 2/2007) 

Σήμερα 9 Ιανουάριου 2007, ημέρα Τρίτη και ώρα 13.0ό 
στο Κατάστημα του Αρείου Πάγου συνήλθε, ύστερα από 
νόμιμη πρόσκληση, η, κατά τα άρθρα 90 του Συντάγ¬ 
ματος και 23 του Κώδικα Οργανισμού Δικαστηρίων και 
Κατάστασης Δικαστικών Λειτουργών, διοικητική ολομέ¬ 
λεια στην οποία έλαβαν μέρος οι: Ρωμύλος Κεδίκογλου 
- Εισηγητής, Πρόεδρος Αρείου Πάγου, Γεώργιος Σανίδάς, 
Εισαγγελέας Αρείου Πάγου, Πολύκαρπος Βούλγαρης, 
Γ εώργιος Σαραντινός, Στέφανος Γ αβράς, Γ εώργιος Χλα- 
μπουτάκης, Δημήτριος Κυριτσάκης, Αντιπρόεδροι του 
Αρείου Πάγου, Νικόλαος Κασσαβέτης, Αναστάσιος - Φι- 


λητάς Περίδης, Ανδρέας Μαρκάκης, Δημήτριος Κιτρίδης, 
Ελισάβετ Μουγάκου-Μπρίλλη, Ηρακλής Κωνσταντινίδης, 
Γεώργιος Καλαμίδας, Φώτιος Καϋμενάκης, Δημήτριος 
Κανελλόπουλος, Δημήτριος Δαλιάνης, Κωνσταντίνος 
Κούκλης, Ηλίας Γιαννακάκης, Γρηγόριος Μάμαλης, Πλα- 
στήρας Αναστασάκης, Γ εώργιος Καπερώνης, Ελένη Πα- 
ναγιωτάκη, Αιμιλία Λίτινα, Αθανάσιος Θεμέλης, Ειρήνη 
Αθανασίου, Παναγιώτης Παρτσιλίβας, Ιωάννης - Σπυρίδων 
Τέντες, Σπυρίδων Ζιάκας, Χαράλαμπος Ζώης, Δημήτριος 
Πατινίδης, Χαράλαμπος Παπαηλιού, Χαράλαμπος Δημά- 
δης, Αθανάσιος Κουτρομάνος, Θεοδώρα Γκοϊνη, Βασίλει¬ 
ος Λυκούδης, Βασίλειος Κουρκάκης και Ελευθέριος Νικο- 
λόπουλος, Αρεοπαγίτες. Κωλύονται και δεν παρέστησαν 
οι λοιποί Αντιπρόεδροι και Αρεοπαγίτες. 

Παραστάθηκε ως γραμματέας της Ολομέλειας η δικα¬ 
στική υπάλληλος του Αρείου Πάγου Ιωάννα Τσίπουρά. 

Η Διοικητική Ολομέλεια συνήλθε σε Συμβούλιο προκει- 
μένου να επικυρώσει την 3/8.1.2007 πράξη του Προέδρου 
του Αρείου Πάγου, όσον αφορά στη λειτουργία του Β1 
Πολιτικού Τμήματος του Αρείου Πάγου. 

Ο Εισηγητής Πρόεδρος του Αρείου Πάγου Ρωμύλος 
Κεδίκογλου Πάγου εισηγήθηκε όσα αναφέρονται στο 
διατακτικό. 

Ο Εισαγγελέας του Αρείου Πάγου Γ εώργιος Σανίδάς 
πρότεινε να γίνει δεκτή η πρόταση του Εισηγητή και 
αποχώρησε. 

ΣΚΕΦΟΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του ν. 1756/1988, όπως αντι- 
καταστάθηκε με το άρθρο 3 ν. 3346/2005 «Με απόφα¬ 
ση της Ολομέλειας σε συμβούλιο, που δημοσιεύεται 
στην Εφημερίδα της Κυβερνήσεως, γίνεται η σύνθεση 
των τμημάτων, με κατανομή σε αυτά των μελών του 
Αρείου Πάγου. Για την κατανομή λαμβάνονται υπόψη οι 
προτιμήσεις των Αντιπροέδρων και των Αρεοπαγιτών, 
όπως και η αρχαιότητά τους, προκειμένου να υπηρε¬ 
τούν σε κάθε τμήμα και αρχαιότεροι Αρεοπαγίτες. Κατά 
την κατανομή μπορεί να ορίζονται για κάθε τμήμα και 
αναπληρωτές Αρεοπαγίτες που υπηρετούν σε άλλα 
τμήματα. Ο Πρόεδρος του Αρείου Πάγου μπορεί κατά 
τη διάρκεια του δικαστικού έτους να συμπληρώνει τη 
σύνθεση ορισμένων τμημάτων από άλλα τμήματα, εφό¬ 
σον αυτό επιβάλλεται από ειδικές υπηρεσιακές ανάγκες. 
Η πράξη αυτή του Προέδρου έχει προσωρινή ισχύ μέ¬ 
χρι να ληφθεί σχετική απόφαση από την Ολομέλεια, η 
οποία πρέπει να συγκληθεί προς τούτο μέσα σε τριάντα 
ημέρες και η απόφαση να δημοσιευθεί στην Εφημερίδα 
της Κυβερνήσεως». Σύμφωνα με την ανωτέρω διάταξη 
η Ολομέλεια που συνήλθε σε Συμβούλιο αφού έλαβε 
υπόψη την 3/8.1.2007 Πράξη του Προέδρου του Αρείου 
Πάγου στην οποία αναφέρεται ότι λόγω ασθένειας του 
Αρεοπαγίτη Γεωργίου Καράμπελα πρέπει να συμπλη¬ 
ρωθεί η σύνθεση του Β1 Πολιτικού Τμήματος με τη 
συμμετοχή σ’ αυτό των Αρεοπαγιτών του Β2 Πολιτικού 
Τμήματος αποφασίζει τη συμμετοχή των μελών του Β2 
Πολιτικού Τμήματος στις συνεδριάσεις του Β1 Πολιτι¬ 
κού Τμήματος του Αρείου Πάγου, κατά τις παρακάτω 
δικασίμους ως εξής: 

1) Κατά τη συνεδρίαση της 6 Φεβρουάριου 2007 ο 
Ανδρέας Μαρκάκης (πινάκια 4,13,15,18, 29 και 33). 

2) Κατά τη συνεδρίαση της 20 Φεβρουάριου 2007 ο 
Ηλίας Γιαννακάκης (πινάκια 2, 9,13,18, 34 και 38). 

3) Κατά τη συνεδρίαση της 6 Μαρτίου 2007 ο Αθανά¬ 
σιος Θεμέλης (πινάκια 1, 7,17, 20, 21 και 28). 

4) Κατά τη συνεδρίαση της 20 Μαρτίου 2007 ο Μά¬ 
ριος - Φώτιος Χατζηπανταζής (πινάκια 4, 8, 9,13, 27 και 
30) και 

5) Κατά τη συνεδρίαση της 17 Απριλίου 2007 ο Σπυ¬ 
ρίδων Ζιάκας (πινάκια 10,11,12,13, 28 και 32). 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει τη συμμετοχή των μελών του Β2 Πολιτικού 
Τμήματος στις συνεδριάσεις του Β1 Πολιτικού Τμήματος 
του Αρείου Πάγου, κατά τις παρακάτω δικασίμους, ως 
εξής: 


1) Κατά τη συνεδρίαση της 6 Φεβρουάριου 2007 ο 
Ανδρέας Μαρκάκης (πινάκια 4,13,15,18, 29 και 33). 

2) Κατά τη συνεδρίαση της 20 Φεβρουάριου 2007 ο 
Ηλίας Γ ιαννακάκης (πινάκια 2, 9,13,18, 34 και 38). 

3) Κατά τη συνεδρίαση της 6 Μαρτίου 2007 ο Αθανά¬ 
σιος Θεμέλης (πινάκια 1, 7,17, 20, 21 και 28). 

4) Κατά τη συνεδρίαση της 20 Μαρτίου 2007 ο Μά¬ 
ριος - Φώτιος Χατζηπανταζής (πινάκια 4, 8, 9,13, 27 και 
30) και 

5) Κατά τη συνεδρίαση της 17 Απριλίου 2007 ο Σπυ¬ 
ρίδων Ζιάκας (πινάκια 10,11,12,13, 28 και 32). 

Κρίθηκε, αποφασίστηκε και εκδόθηκε στην Αθήνα, 
στις 9 Ιανουάριου 2007. 

Ο Πρόεδρος 

ΡΩΜΥΛΟΣ ΚΕΔΙΚΟΓΛΟΥ 

